Държавен вестник, бр. 104, 2022 г., стр. 3

БРОЙ  104	
Д Ъ Р Ж А В Е Н  В Е С Т Н И К 	
СТР.  3  
избирателна комисия е възложила дейности 
по техническото осигуряване и поддръжка 
на техническото устройство за гласуване, 
владеещо български език, което да инстали-
ра и поддържа техническите устройства за 
машинно гласуване.“
§ 11. В чл. 213а се правят следните из-
менения:
1. Алинея 1 се изменя така:
„(1) Техническите устройства за машинно 
гласуване са държавна собственост, която се 
придобива и управлява от Централната изби-
рателна комисия. Централната избирателна 
комисия закупува технически устройства за 
машинно гласуване или възлага изработване-
то на такива устройства, както и придобива 
права върху програмни продукти или възлага 
разработването на програмни продукти по 
такъв начин, че държавата да разполага с 
права за тяхното използване и модификация 
с оглед целта, за която се придобиват.“
2. В ал. 5 след думата „бюлетини“ се по-
ставя точка, а текстът до края се заличава.
§ 12. Създава се чл. 213б:
„Прозрачност и сигурност на машинното 
гласуване
Чл. 213б. (1) Централната избирателна 
комисия, подпомагана от министъра на елек-
тронното управление, предоставя достъп до 
изходния код и документацията на системата за 
електронната система за машинно гласуване, 
както и всички други софтуерни инструменти, 
приложими в изборния процес, на лица, по-
сочени от партиите и коалициите, получили 
над четири на сто от действителните гласове 
на последните проведени парламентарни из-
бори. Всяка от партиите и коалициите може 
да посочи не повече от три лица.
(2) Централната избирателна комисия не 
може да налага ограничения за лицата по 
ал. 1 на база на образователни критерии. 
Достъпът по ал. 1 не се предоставя 10 дни 
преди изборния ден.
(3) Централната избирателна комисия 
изготвя и публикува план за провеждане на 
избори с използване на машинно гласуване. 
В плана се описват всички действия и мерки 
за сигурност, предприети от участниците в 
процеса на осигуряване на машинното гла-
суване, в т.ч.:
1. управление на криптографски ключове;
2. изграждане и инсталиране на системен 
и приложен софтуер на техническите устрой-
ства за машинно гласуване;
3. зареждане на данни за съответния из-
бор в техническите устройства за машинно 
гласуване;
4. съхранение и транспорт на техническите 
устройства за машинно гласуване.
(4) При провеждане на избори Централна-
та избирателна комисия извършва следните 
действия до 24 часа преди изборния ден:
1. организира извадкова проверка на крип-
тографските идентификатори на електронната 
система за машинно гласуване по чл. 218, 
ал. 7 в присъствието на регистрирани на-
блюдатели и представители на партиите и 
коалициите, получили над четири на сто от 
действителните гласове на последните про-
ведени парламентарни избори;
2. организира извадкова проверка на ба-
зата данни с разрешени източници в модула 
за сигурност на стартирането на операци-
онната система на техническото устройство 
за машинно гласуване в присъствието на 
регистрирани наблюдатели и представители 
на партиите и коалициите, получили над 
четири на сто от действителните гласове на 
последните проведени парламентарни избори;
3. публикува всички криптографски иден-
тификатори, произтичащи от процеса на 
изграждане на софтуера за машинно гласу-
ване, в т.ч. на изходния код и на изградените 
софтуерни компоненти;
4. публикува всички публични крипто­
графски ключове, определени за секционните 
комисии преди изборния ден.“
§ 13. Създава се чл. 213в:
„Осигуряване на хартия за отпечатване на 
бюлетини от машинно гласуване
Чл. 213в. (1) За отпечатване на бюлетина 
от машинно гласуване се използва специ-
ализирана хартия с допълнителни защити, 
определени с решение на Централната изби-
рателна комисия. Решението на Централната 
избирателна комисия се обявява по реда на 
чл. 57, ал. 2 и се разгласява след обявяване 
на изборния ден за приключен.
(2) Хартията по ал. 1 се доставя от печат-
ницата на Българската народна банка.
(3) Хартията по ал. 1 не може да се използва 
за обучение и за тестови цели.“
§ 14. В чл. 214, ал. 2 накрая думите „и об-
работката на данните от него“ се заличават.
§ 15. В чл. 215, ал. 1, т. 14 накрая се добавя 
„включително и средства за извършване на 
видеозапис по време на броенето и съставя-
нето на изборния протокол“.
§ 16. В чл. 218 се правят следните изме-
нения:
1. Заглавието се изменя така: „Изборно 
помещение и параван за гласуване“.
2. В ал. 2 думите „кабини за гласуване“ и 
„Кабините“ се заменят съответно с „паравани 
за гласуване“ и „Параваните“.
3. В ал. 3 думите „кабините за гласуване“ 
се заменят с „параваните за гласуване“.
4. В ал. 4 думите „кабините за гласуване“ 
се заменят с „параваните за гласуване“.
5. В ал. 7 думите „В секциите за машинно 
гласуване“ се заменят с „В секциите с ма-
шинно гласуване“.
§ 17. В чл. 219 думите „кабини за гласу-
ване“ се заменят с „паравани за гласуване“.